MARGELIS
TRAVEL SERVICES & COACH OPERATOR
ΑΓIOY  ΑΝΔΡΕΟΥ 3  –  ΠΑΤΡΑ,  262 23
 ΤΗΛ: 2610222350  &  2610278259  
e-mail: info@margelis.eu  www.margelis.eu 
Χριστουγεννιάτικες αγορές στο  ΠΑΡΙΣΙ    

5 ΗΜΕΡΕΣ – ΑΕΡΟΠΟΡΙΚΩΣ 

	ΑΝΑΧΩΡΗΣΗ
	ΕΠΙΣΤΡΟΦΗ

	16/12
	20/12



1η ημέρα: ΠΑΤΡΑ – ΑΘΗΝΑ – ΠΑΡΙΣΙ 
Συγκέντρωση των εκδρομέων στις 05:30 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος. Πτήση για το Παρίσι. . Άφιξη στην πόλη του φωτός και μετάβαση μας στο ιστορικό κέντρο. Ακολουθώντας τη χρονολογική και καλλιτεχνική εξέλιξη του Παρισιού θα ξεκινήσουμε την πανοραμική ξενάγηση, ένα ταξίδι στο χρόνο με σταθμούς στο Μεσαίωνα, την Αναγέννηση, τον «Βασιλιά Ήλιο», την Επανάσταση με τις παρεκκλίσεις Ροβεσπιέρου και του Ναπολέοντα, το αυτοκρατορικό Παρίσι, τα χρόνια της Μπελ Επόκ, του Μεσοπολέμου και του Μάη του ’68, όπου θα δούμε το Τροκαντερό, τον Πύργο του Άιφελ, τη μεγαλύτερη αψίδα του κόσμου, την Αψίδα του Θριάμβου, τη διάσημη λεωφόρο των Ηλυσίων Πεδίων, το Μικρό και το Μεγάλο Παλάτι, την πλατεία Ομονοίας και τον Οβελίσκο του Λούξορ, την εκκλησία της Αγίας Μαγδαληνής, τα πολυσύχναστα Μπουλεβάρτα, το εντυπωσιακό κτίριο της Όπερας, τις φημισμένες πυραμίδες του Λούβρου, τη Γαλλική Ακαδημία, την πλατεία του Σατλέ, το Δικαστικό Μέγαρο, την νέα γέφυρα Ποντ Νεφ, το Δημαρχείο της πόλης, την Παναγία των Παρισίων, το περίφημο Πανεπιστήμιο της Σορβόνης, το Πάνθεον, τους πανέμορφους και με γαλλική φινέτσα κήπους του Λουξεμβούργου, την εκκλησία του Αγίου Σουλπίκιου, τις καλλιτεχνικές γειτονιές γύρω από το Σαιν Ζερμαίν ντε Πρε με τα διάσημα καφέ, τη Σχολή Καλών Τεχνών, τον παλιό σιδηροδρομικό σταθμό που σήμερα έχει μετατραπεί στο Μουσείο Ορσέ και τέλος το περίφημο Πολεμικό Μουσείο, όπου είναι θαμμένος ο Ναπολέων, γνωστό ως το μέγαρο των Απομάχων. Εν συνεχεία μεταφορά στο ξενοδοχείο, τακτοποίηση στα δωμάτια και χρόνος ελεύθερος στην διάθεσή σας. Διανυκτέρευση.

2η ημέρα: ΠΑΡΙΣΙ (ΛΟΥΒΡΟ – ΠΕΡΙΠΑΤΗΤΙΚΟΣ ΓΥΡΟΣ ΙΣΤΟΡΙΚΟΥ ΚΕΝΤΡΟΥ – ΟΠΕΡΑ – ΜΟΥΣΕΙΟ ΑΡΩΜΑΤΩΝ FRAGONARD – MONΜΑΡΤΗ – ΣΗΚΟΥΑΝΑ)  
Πρωινό και αναχώρηση για ξενάγηση στο Μουσείο του Λούβρου, όπου θα δούμε την Τζοκόντα, την Αφροδίτη της Μήλου, τη Νίκη της Σαμοθράκης, όπως επίσης την ελληνική, την ρωμαϊκή, και ένα μέρος της αιγυπτιακής πτέρυγας. Επίσης θα θαυμάσουμε τους μοναδικούς πίνακες του David και του DelaCroix. Εν συνεχεία, θα περπατήσουμε στην πιο κομψή περιοχή του Παρισιού, το Σαιν Ζερμαίν ντε Πρε. Η γειτονιά αυτή ήταν και είναι πάντα πόλος έλξης για καλλιτέχνες, φιλοσόφους και λογοτέχνες. Εδώ υπάρχουν τα πιο εμβληματικά καφέ όπως το καφέ Λε Προκόπ, λίκνο του Διαφωτισμού, το ντε Φλόρ των υπαρξιστών φιλοσόφων, Ντε Μπωβουάρ και Σαρτρ καθώς και το Ντε Μαγκό των μεγάλων λογοτεχνών του Μεσοπολέμου. Από τα υπέροχα στενά του Σαιν Αντρέ ντε Αρτς θα βρεθούμε στην καρδιά της λατινικής συνοικίας και το συντριβάνι του Αγίου Μιχαήλ και στις γειτονιές που επί αιώνες στεγάζουν τον πνευματικό κόσμο της Γαλλίας. Θα συνεχίσουμε τον περίπατό μας περνώντας στο λίκνο της πόλης, το νησάκι Λα Σιτέ, για να βρεθούμε στην μοναδική Παναγία των Παρισίων και να καταλήξουμε στο Μέγαρο (Δημαρχείο) της Πόλης. Ακολούθως, θα μεταφερθούμε στο εμπορικό κέντρο της πόλεως την περιοχή της Οπερά με τα εμβληματικά πολυκαταστήματα. Εδώ, θα επισκεφτούμε το Μουσείο Αρωμάτων Fragonard (δωρεάν είσοδος), όπου θα έχουμε την ευκαιρία να περιηγηθούμε στην ιστορία των αρωμάτων και να δοκιμάσουμε τα πιο αντιπροσωπευτικά από την κάθε κατηγορία τους. Το απόγευμα, (προαιρετικά) θα πραγματοποιήσουμε βόλτα-ξενάγηση στη μαγευτική Μονμάρτρη (με ελεύθερο χρόνο για να την απολαύσετε), το μποέμ «χωριό» με την πλατεία των καλλιτεχνών και την επιβλητική Βασιλική της Ιερής Καρδιάς και θα κλείσουμε ρομαντικά την ημέρα μας με τη μίνι κρουαζιέρα με τα μπατό – μους στον Σηκουάνα, τον ποταμό που στις όχθες του αντικατοπτρίζεται η ιστορία όλης της πόλης. Επιστροφή στο ξενοδοχείο και διανυκτέρευση.    Για την ξενάγηση στο Μουσείο του Λούβρου θα πρέπει πριν την αναχώρησή σας να δηλώσετε συμμετοχή ΤΟΥΛΑΧΙΣΤΟΝ 20 ΗΜΕΡΕΣ ΠΡΙΝ!. Το κόστος εισόδου είναι 65€ για ενήλικες και 30€ για παιδιά, (δικαίωμα κράτησης μέχρι 20 ημέρες πριν την αναχώρηση). Στις τιμές περιλαμβάνεται σύστημα ενοικίασης ακουστικών. Υποχρεωτική κράτηση και προπληρωμή εισόδου πριν την επίσκεψη. Σε άλλη περίπτωση δεν υπάρχει δυνατότητα να εξασφαλίσουμε την είσοδό σας με επίσημο ξεναγό στο Μουσείο του Λούβρου).   

3η ημέρα: ΠΑΡΙΣΙ  (προαιρετική εκδρομή στη ΝΟΡΜΑΝΔΙΑ) 
Πρωινό στο ξενοδοχείο. Αναχώρηση για μία ολοήμερη προαιρετική εκδρομή στην υπέροχη Νορμανδία. Πρώτος μας σταθμός το παλιό ψαράδικο χωριό των Βίκινγκς, η Honfleur, μία ιστορική περιοχή αμφιθεατρικά χτισμένη γύρω από το λιμανάκι,  σημείο εκκίνησης όλων των μεγάλων θαλασσοπόρων της Γαλλίας. Χρόνος ελεύθερος για αγορές, φαγητό και καφέ. Στη συνέχεια επιβίβαση στο πούλμαν και αφού διανύσουμε τον όμορφο επαρχιακό δρόμο, Cote Fleurie, μέσα από μια καταπράσινη διαδρομή ,  θα συναντήσουμε   αρχικά  την Τρουβίλ, αγαπημένη πόλη των ιμπρεσιονιστών και θα φθάσουμε στη παραμυθένια Ντoβίλ, γνωστή ως «Μονακό του Βορρά»,  παλιό αριστοκρατικό και κοσμοπολίτικο θέρετρο με κτήρια εξαιρετικής αισθητικής. Περπατήστε στα γραφικά σοκάκια της πόλης και επισκεφθείτε την σκεπαστή αγορά της  όπου κανείς μπορεί να βρει τοπικά προϊόντα. Τέλος σας συνιστούμε μια φωτογραφία στην διάσημη παραλία της πόλης όπου έχουν γυριστεί πολλές γαλλικές και διεθνείς ταινίες.  Επιστροφή στο Παρίσι. Διανυκτέρευση.

4η ημέρα: ΠΑΡΙΣΙ  (DISNEYLAND)
Πρωινό και η μέρα σας είναι αφιερωμένη στο φαντασμαγορικό Βασίλειο του DISNEY, το μεγαλύτερο και δημοφιλέστερο πάρκο διασκέδασης της Ευρώπης με ατέλειωτες δραστηριότητες για κάθε ηλικία. Θεματικά λούνα παρκ, παιδικές χαρές και πίστες ενώ στήνονται τεράστια κτήρια, ξεπεταγμένα από παραμύθια του WaltDisney. Ανήκει στην εταιρεία WaltDisney και λειτούργησε για πρώτη φορά στις 17 Ιουλίου του 1955. Επισκεφθείτε τον Πύργο της Ωραίας Κοιμωμένης, ταξιδέψτε στην χώρα του Πήτερ Παν και του Πινόκιο, ζήστε την περιπέτεια στην Άγρια Δύση και στο Βουνό των Κεραυνών, γνωρίστε τους Πειρατές της Καραϊβικής, περπατήστε στα βήματα του Ιντιάνα Τζόουνς, ξεκινήστε παράτολμα ταξίδια στο Διάστημα και συμμετάσχετε στον Πόλεμο των Άστρων. Αργά το απόγευμα επιστροφή στο Παρίσι. Διανυκτέρευση.

[bookmark: _Hlk103160129]5η ημέρα:  ΠΑΡΙΣΙ – ΑΘΗΝΑ – ΠΑΤΡΑ   
Πρωινό και σήμερα αποχαιρετάμε την πόλη του φωτός. Ελεύθερη μέρα να την αξιοποιήσετε όπως και όπου επιθυμείτε. Το μεσημέρι μεταφορά στο αεροδρόμιο του Παρισιού για την πτήση της επιστροφής μας.
Άφιξη στο αεροδρόμιο Ελ. Βενιζέλος και άμεση αναχώρηση για την Πάτρα 

ΤΙΜΗ  ΣΥΜΜΕΤΟΧΗΣ  ΚΑΤΑ  ΑΤΟΜΟ

Best Western Seine West Hotel 3*superior
	
	Early booking 
	Κανονική τιμή

	Τιμή σε δίκλινο ή τρίκλινο
	950 €
	1.000 €

	Τιμή σε μονόκλινο
	1.160 €
	1.210 €




Hotel De Castiglione Place Vendome 4*
	
	Early booking 
	Κανονική τιμή

	Τιμή σε δίκλινο
	1.100 €
	1.150 €

	Τιμή σε μονόκλινο
	1.450 €
	1.500 €



ΠΕΡΙΛΑΜΒΑΝΟΝΤΑΙ:
1. Αεροπορικά εισιτήρια οικονομικής θέσης με απευθείας πτήσεις Αθήνα – Παρίσι – Αθήνα με τα υπερσύγχρονα αεροσκάφη Airbus Neo της SΚΥ EXPRESS
1. Διαμονή στo ξενοδοχείο που αναγράφεται στον πίνακα τιμών 
1. Πρωινό σε μπουφέ καθημερινά.
1. Περιηγήσεις, εκδρομές, ξεναγήσεις, όπως αναφέρονται στο αναλυτικό πρόγραμμα της εκδρομής.
1. Μεταφορές, μετακινήσεις με πούλμαν στο Παρίσι σύμφωνα με το πρόγραμμα 
1. Μεταφορά με mini-bus Πάτρα – Αεροδρόμιο – Πάτρα 
1. Τοπικός ξεναγός στο Μουσείο του Λούβρου.
1. Έμπειρος αρχηγός - συνοδός του γραφείου μας.
1. Ασφάλεια αστικής/επαγγελματικής ευθύνης.
1. Μια χειραποσκευή μέχρι 8 κιλά.
1. Μια βαλίτσα μέχρι 20 κιλά.
1. Φόροι αεροδρομίων
1. Δημοτικοί φόροι

ΔΕΝ ΠΕΡΙΛΑΜΒΑΝΟΝΤΑΙ:
1. Ότι ρητά αναφέρεται ως προαιρετικό ή προτεινόμενο.
1. Checkpoints (30€/άτομο, αποπληρωμή τοπικά στο συνοδό.
1. Προαιρετική εκδρομή στη Νορμανδία για το 5ήμερο ταξίδι (40€/άτομο, με εξόφληση από εδώ).
1. Ποτά, γεύματα, φιλοδωρήματα, αχθοφορικά.
1. Είσοδοι σε μουσεία, παλάτια, θεματικά πάρκα και γενικά όπου απαιτείται.
1. Είσοδος στο Πάρκο της Disney (1 πάρκο) κόστος κατ ’άτομο: (130€), αποπληρωμή τοπικά στον συνοδό.
1. Είσοδος στο Μουσείο του Λούβρου (65€/ανά ταξιδιώτη + 26 ετών και 30€/ανά νέο 4-25 ετών, αποπληρωμή τοπικά στον συνοδό).
1. Είσοδος στην Όπερα (περίπου 20€ ενήλικας + 10€ το παιδικό (12 – 25 χρονών) & 12 χρονών και κάτω δωρεάν), αποπληρωμή τοπικά στον συνοδό.
1. Εξασφάλιση Κρουαζιέρας στο Σηκουάνα & Μονμάρτη by night περίπου 40€/ανά ταξιδιώτη, αποπληρωμή τοπικά στο συνοδό.
1. Προαιρετική ενισχυμένη ασφάλεια και Covid-19 (25€).
Hotel de Castiglione 4★ – 
Εξαιρετικά κεντρική τοποθεσία στην περίφημη Rue du Faubourg Saint-Honoré, στην καρδιά του κομψού 8ου διαμερίσματος, μόλις 250 μ. από τη Madeleine και 300 μ. από την Place de la Concorde, κοντά στα Ηλύσια Πεδία, την Opéra και τις μεγαλύτερες boutiques πολυτελείας του Παρισιού.

BEST WESTERN SEINE West Hotel 3* 
Το ξενοδοχείο βρίσκεται σε ιδανική θέση ανάμεσα στην περιοχή La Défense, το Πανεπιστήμιο Paris-Dauphine, τα γήπεδα Roland-Garros και το Bois de Boulogne. Λιγότερο από 10 λεπτά με τα πόδια από το δημόσιο χώρο στάθμευσης στο σιδηροδρομικό σταθμό Quai de Dion Bouton και Puteaux. Η τοποθεσία είναι ιδανική, στην άκρη του Σηκουάνα.

ΠΤΗΣΕΙΣ – SKY  EXPRESS 
Αθήνα – Παρίσι	  10:40 – 13:10 
Παρίσι – Αθήνα  14:05 – 18:15

ΣΗΜΕΙΩΣΕΙΣ:
· Η early booking τιμή δεν είναι χρονική. Ισχύει για τις 10 πρώτες θέσεις
· Προκαταβολή για κράτηση θέσης: 350 € και φωτοτυπία της ταυτότητας ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 05/12 
· Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου (10ετίας) ή διαβατήριο.
· Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από 44 – 31 ημέρες πριν την αναχώρηση παρακρατείται η προκαταβολή, σε διάστημα από 30 – 16 ημέρες το 80% της αξίας της εκδρομής και από 15 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
· Οι ξεναγήσεις, εκδρομές, περιηγήσεις είναι ενδεικτικές και υπάρχει περίπτωση να αλλάξει η σειρά που θα πραγματοποιηθούν.
· Για την ξενάγηση στο Μουσείο του Λούβρου θα πρέπει πριν την αναχώρηση σας να δηλώσετε συμμετοχή, τουλάχιστον 20 ημέρες πριν, κόστος εισόδου είναι 65€ για ενήλικες και 30€ για παιδιά (δικαίωμα κράτησης). Στις τιμές περιλαμβάνεται σύστημα ενοικίασης  ακουστικών. Υποχρεωτική κράτηση. Σε άλλη περίπτωση δεν υπάρχει δυνατότητα να εξασφαλίσουμε την είσοδό σας με επίσημο ξεναγό στο Μουσείο του Λούβρου.
· Για την έγκυρη συμμετοχή σας στο πάρκο της Disneyland, θα πρέπει πριν την αναχώρηση σας να δηλώσετε συμμετοχή, ενδεικτικό κόστος 130€/ταξιδιώτη.
· Παρακαλούμε όπως φροντίσετε να έχετε μαζί σας διαβατήριο εν ισχύ  ή ταυτότητα νέου τύπου με λατινικούς χαρακτήρες για να ταξιδέψετε. Σε διαφορετική περίπτωση η ευθύνη της μη επιβίβασής σας στο αεροπλάνο βαρύνει εσάς και μόνο. Αυτό ισχύει και για τις περιπτώσεις στρατιωτικών και άλλων σωμάτων ασφαλείας που χρειάζονται ειδικές άδειες από τις υπηρεσίες τους. Αντίστοιχα ισχύει για τις περιπτώσεις αλλοδαπών όπου πρέπει σε κάθε περίπτωση να συμβουλεύονται οι ίδιοι την πρεσβεία τους για τα απαραίτητα έγγραφα και διαδικασίες που χρειάζονται προκειμένου να ταξιδέψουν στο Εξωτερικό.  
· Προσοχή στις αποσκευές σας. Λάβετε υπόψη ότι επιτρέπεται μόνο 1 αποσκευή ανά επιβάτη με μέγιστο βάρος τα 20 κιλά. Σακούλες και γυναικείες τσάντες θεωρούνται χειραποσκευές. Στις χειραποσκευές δεν συμπεριλαμβάνονται τα ψώνια από τα καταστήματα που βρίσκονται μετά τον έλεγχο των αποσκευών και προσώπων όπως και οι φορητοί υπολογιστές.




